open-index/open-wikipedia-markdown huggingface dataset:
Paradise Alley

***Paradise Alley*** er en amerikansk sports-relatert dramafilm fra 1978 skrevet og regissert av Sylvester Stallone. Stallone spiller også hovedrollen. Filmen er lagt til en slumpreget del av New York i slutten av 1940-årene. Tre brødre prøver å kjempe seg ut av sitt belastede fødemiljø ved å gjøre den største av dem til en suksessfull fribryter. Sentrale biroller spilles av Armand Assante og Lee Canalito.

## Om filmen
*Paradise Alley* ble ingen publikumssuksess i USA hvor den innbrakte $8 millioner.

Den fikk lunken mottagelse av anmelderne.

## Handling
Victor, den yngste av Carboni-brødrene. Cosmo og Lenny er de to eldre brødrene hans. Han begynner med wrestling under kallenavnet "Kid Salami" etter forespørsel fra storebroren Cosmo, som mener at det kan være store penger å tjene med dette. Victor ønsker å vinne nok kamper slik at de alle sammen kan komme seg vekk fra området hvor de vokste opp. Victor ønsker å gifte seg med sin asiatiske kjæreste, og bo på en husbåt som han planlegger å kjøpe i New Jersey.

Cosmo er en svindler, og er alltid ute etter å tjene lette og raske penger. Lenny er en tidligere militærveteran, og han arbeidet deretter ved et begravelsesbyrå. Lenny er i begynnelsen usikker på at Victor skal begynne med wrestling, og forsøker ofte å advare Victor ved å minne ham om at han kan bli alvorlig skadet i ringen. Men etter hvert som historien utvikler seg, begynner rollene snart å snu. Cosmo blir mer og mer bekymret for Victor, og føler seg skyldig i å få ham inn i dette. Men Lenny blir stadig mer opptatt av å utnytte Victor så langt han kan.

## Roller

(utvalg)
*Sylvester Stallone - Cosmo Carboni 
*Lee Canalito - Victor Carboni 
*Armand Assante -  Lenny Carboni 
*Frank McRae - Big Glory 
*Anne Archer -  Annie 
*Kevin Conway - Stitch 
*Terry Funk - Frankie the Thumper
* Joe Spinell - Burp
* Tom Waits - Mumbles
* Aimee Eccles - Susan Chow
* Joyce Ingalls - Bunchie
* John Cherry Monks, Jr. - Micky the Bartender
* Frank Stallone - sanger
* Ted DiBiase - bryter

## Referanser


## Eksterne lenker
*
Danny DeVito

**Daniel Michael DeVito jr.** (født 1944) er en amerikansk skuespiller, regissør og Oscar-nominert produsent. 

Han ble kjent for rollen som *[[Louie De Palma]]* i TV-serien *[[Taxi (amerikansk TV-serie)|Taxi]]*, som han har vunnet både en Golden Globe og Emmy for. I 2006 begynte han å spille rollen som Frank Reynolds i situasjonskomedien *[[It's Always Sunny in Philadelphia]]*. Han er stemmeskuespiller i *[[The Simpsons]]* som Herb Powell.

Han er også medeier i produksjonsselskapet Jersey Films som blant annet står bak *[[Pulp Fiction]]*, samt Jersey Television som blant annet står bak serien *[[Reno 911!]]*.

28. januar 1982 giftet han seg med skuespillerinne Rhea Perlman, kjent fra *[[Cheers]]*.

## Filmografi i utvalg
* *[[Gjøkeredet (film)|Gjøkeredet]]* (1975)
* *Gay* (1987)
**[[Kampen om den grønne diamant]]* (1984)
**[[Nilens juvel]]* (1985)
* *Tvilling* (1988)
* *Batman Returns* (1992)
* *[[Hoffa]]* (1992), også instruktør og produsent
* *Pulp Fiction* (1994), ledende produsent
* *Junior* (1994)
* *[[Get Shorty]]* (1995) også producer
* *Matilda* (1996), også instruktør og produsent
* Space Jam (1996) – stemmen til Mr. Swackhammer
* *[[Herkules (film)|Herkules]]* (1997) – stemmen til Filotekes
* *[[L.A. Confidential]]* (1997)
* *Gattaca* (1997), produsent
* *Man on the Moon* (1999), også produsent
* *Big Fish* (2003)
* *[[Be Cool]]* (2005)
* *[[It’s Always Sunny in Philadelphia]]* (2005)
* *[[Deck the Halls]]* (2006)
* *[[Freedom Writers]]* (2007)
* *Reno 911!: Miami* (2007), også produsent
* *[[Solitary Man]]*  (2009)
* Lorax - Skogens Vokter (2012) - stemmen til Lorax
* *[[Animal Crackers]]*  (2017)
* *[[Smallfoot (film)|Smallfoot]]* (2018)
* *[[Discord]]* (2021)

## Referanser


## Eksterne lenker
* 
* 
* 
*
Tour De Force

***Tour De Force*** er et musikkalbum av Ole Edvard Antonsen fra 1992, utgitt av Norsk Plateproduksjon. Albumet er produsert av Bjørn Nessjø og innspilt i Nidaros Studios, Trondheim. Melodiene på plata er laget av en rekke ulike komponister. 

## Sporliste
# «Honky Tonk Women» (Mick Jagger/ Keith Richards)  3:12
# «Vitae Lux» (Frode Alnæs/ Ivar Dyrhaug) 3:34  Vokalsolist: Kirsten Bråten Berg
# «Pungjass» (Frode Alnæs) 3:07
# «Travels» (Pat Metheny/ Lyle Mays) 5:27
# «You're the Voice» (Keith Reid, Anthony Qunta, Chris Thompson, Maggie Ryder) 3:50
# «Siesta» (Sigmund Groven) 3:29
# «Tour De Force» (Kjetil Bjerkestrand) 4:11
# «Men går jag över engarna» (Nils Ferlin/ Leif Strand) 3:56
# «5000 Miles» (Torstein Flakne) 4:45
# «Janie's Got a Gun» (Steven Tyler/ Tom Hamilton) 4:36
# «Round'n Round» (Dag Lauvland/ Geir Jensen) 4:08 

## Musikere

* Ole Edvard Antonsen – trompet
* Kjetil Bjerkestrand – keyboards
* Gunnar Berg – gitar 
* Torstein Flakne – gitar
* «Horns for Hire» (noen av sporene):
** Jens Petter Antonsen – trompet
** Ole Edvard Antonsen – trompet
** Torbjørn Sunde – trombone
** Morten Halle – saksofoner
* Bjørn Kjellemyr – kontrabass
* Kim Ofstad – trommer og symbaler
* Eivind Aarset – gitar

Koret består av fire studiosangere fra USA: Vaneese Thomas, Angela Clemmons-Patrick, Darryl Tooles og Dennis Collins.

## Eksterne lenker
*
Arbeidshus

**Arbeidshus** (fra engelsk: *workhouse*) var fra gammel tid et anstalt der fattige ble forsørget og satt i arbeid.

## Arbeidshus i Storbritannia
England var opprinnelsesstedet for denne typen sosialtjeneste. Dette ble kalt *indoor relief*, i motsetning til underhold utenom arbeidshusene, såkalt outdoor relief, slik det ble gjort i en mengde andre land. Allerede på 1500-tallet omtales arbeidshus i England, og i 1723 ble tilsyn et vilkår for underhold (en viktig bestemmelse, som kalles workhouse test). Men ved den industrielle revolusjonen ble dette lempet på (1783 og spesielt fra 1795); outdoor relief ble vanligere, og lønnstilskudd ble innvilget til arbeidsføre personer (det såkalte allowance system). 

Fattigdommen økte, lønnene sank, verdighet og sedelighet forsvant. Den store fattighjelpsreformen i 1834 brøt fullstendig med dette system gjennom å gjeninnføre workhouse test og gjøre arbeidshusene til hjørnestenen i Englands fattighjelpsvesen. Som følge av de da fastlagte prinsipper, at de fattigunderholdtes stilling skulle være dårligere enn vanlige arbeideres, avskrekket alle, som ikke var i virkelig behov av hjelp, og de fattiges opphold i arbeidshusene utelukket alle farer for konkurranse med ikke understøttede arbeidere.

## Arbeidshus i Sverige
I tidigere gjeldende svensk fattighjelpsforordning ble det anbefalt at: «fattigvårdssamhälle låta sig angeläget vara att bilda arbetsanstalt för dem, som stå under fattigvårdsstyrelses husbondevälde». En sånn anstalt var *Stockholms stads arbetsinrättning*, som ble opprettet i 1773 som Södra frivilliga arbetshuset og ble ombygget i 1844 til Stockholms stads allmänna arbetshus og 1855 tok tilbake førstnevnte navn. Der inntok dels personer som stod under Stockholms fattighjelpsstyrelses husbondevelde med arbeidskraft som styret ville utnytte på institusjonen, dels nødstilte personer, som tilhørte Stockholms fattighjelpssamfunn og i mangel av fast bosted ønsket å bli innskrevne som beboer på institusjonen. De fleste som inntok var forkomne familieforsørgere (menn eller kvinner).

*Norra frivilliga arbetshuset* i Stockholm (for kvinner) tilkom 1797. Også andre svenske steder, som Göteborg, Malmö, Norrköping, Gävle, Sundsvall, Helsingborg og Eskilstuna, har hatt arbeidshus.

## Arbeidshus i Norge
Nils Jensen Ytteborg var forstander ved Prinds Christian Augusts Minde, Mangelsgården, som var arbeidshus for fattiglemmer. Herfra sendte han folk for å arbeide i blant annet sitt eget brenneri.

## Litteratur
*Michel Foucault: *Madness and Civilization: A History of Insanity in the Age of Reason* trans. by R. Howard, (London: Tavistock, 1965) – abridged; History of Madness ed. Jean Khalfa, trans. Jonathan Murphy and Jean Khalfa, (London: Routledge, 2006) – unabridged. Oversatt til norsk av Fredrik Engelstad og Erik Falkum: *Galskapens historie i opplysningens tidsalder*. Gyldendal 2. utg. 1991. ISBN 82-05-19344-4

## Se også
*Tukthus
*Dollhus
*Fattighus
Isak Ole Hætta

**Isak Ole Johansen Hætta** (født 21. juli 1960) er en norsk fotballtrener og tidligere fotballspiller som trener 1.-divisjonslaget Alta IF. Han har tidligere spilt for Strømsgodset Toppfotball og vært spillende trener for Kautokeino IL og Alta IF. 

Som 16-åring ble han norgesmester i junior-NM i kombinert, og han var på kombinertlandslaget fra 1977 til 1981. Han var spillende trener for Kautokeino IL fra 1987, men tok jobben som spillende trener hos Alta IF i 1992. Han fikk Alta IF opp i 1. divisjon i 1993, men sluttet i jobben i 1995. Han gjorde et comeback, og var tilbake som spillende trener i 2006. 

Han har studert ved Norges idrettshøgskole med hovedvekt på fotballrelaterte fag.

## Kilder
* Finnmark Dagblad: ''Suksesstreneren''
Alfred Lunde

**Alfred Nilsson Lunde** (født 19. november 1942 i Os ved Bergen, død 9. mai 1996 i USA) var en norsk romfartsingeniør som arbeidet over 20 år i NASA. Han var sønn av Nils Larsson Lunde og Borghild Nilsdatter Særvoll.

Lunde avla eksamen ved University of Texas i 1966 og ble uteksaminert som sivilingeniør med romfart som fagområde. Han arbeidet for NASA siden, tilknyttet Lyndon B. Johnson Space Center i Houston, Texas der han for det meste arbeidet med baneberegninger tilknyttet Apollo-programmet, romfergeprogrammet og det internasjonale romstasjonprosjektet. 

Lunde satt sentralt i flere av NASAs mest kjente operasjoner, blant annet da Apollo 13 måtte returnere til Jorden i mars 1970 etter en eksplosjon om bord.

Lunde skrev flere bøker om romfart. Han mottok presidentens frihetsmedalje for arbeidet med å returnere de tre astronautene i Apollo 13.

## Bibliografi
* *Fottrinn på Månen*
* *Romfartsrevolusjonen* (sammen med Poul Henrik Poulsson)
* *Utfordringen : Challengers ulykkesferd*

## Referanser
Meandrusa payeni

* *M. p. ciminius*
* *M. p. langsonensis*
* *M. p. hegylus*
* *M. p. brunei*
* *M. p. evan*

***Meandrusa payeni*** er en sommerfugl i familiegruppen svalestjerter. Den lever sørøst i Asia.

## Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.

*Meandrusa payeni* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Meandrusa]]*
****** ***Meandrusa payeni*** Boisduval, 1836
****** synonym: *Dabasa payeni* 
****** underarter: *M. p. ciminius* (Fruhstorfer, 1909) *M. p. langsonensis* (Fruhstorfer, 1901) *M. p. hegylus* (Jordan, 1909) *M. p. brunei* (Fruhstorfer, 1893) *M. p. evan* (Doubleday, 1845)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Meandrusa payeni'' – www.nic.funet.fi/
Glüsing

**Glüsing** er en kommune i kretsen Ditmarsken i delstaten Schleswig-Holstein i Tyskland. Glüsing ligger i Eiderens amt, og var en del av Hennstedts amt før sammenslåingen den 1. januar 2008.

## Referanser


## Eksterne lenker
*
Collège de France

**Collège de France** er en fransk eliteinstitusjon innenfor matematisk, naturvitenskapelig, samfunnsvitenskapelig og humanistisk forskning. De ansatte holder bare en forelesningsrekke per år og står ellers helt fritt til å forfølge egne interesser. Institusjonen ble grunnlagt i 1530. Det har i dag 52 professorater innen forskjellige fagområder. Den er ikke et vanlig universitet, men snarere en institusjon hvor man kan vie seg helt til egen forskning. Det er også et spesielt trekk at professorene må holde åpne forelesningsrekker, som hvem som helst kan gå på. Det betyr at det hvert år holdes helt nye forelesningsrekker, noe som sikrer at det alltid er innovativ undervisning. 

Jon Elster er professor der. Han overtok stillingen som sosiologen Pierre Bourdieu hadde hatt inntil han døde. Andre kjente forskere som har vært ansatt, er for eksempel sinologen og oppdagelsesreiseren Paul Pelliot, filosofene Henri Bergson, Maurice Merleau-Ponty og Michel Foucault, sosiologen Raymond Aron, antropologen Claude Lévi-Strauss, historikerne Ferdinand Braudel og Georges Duby, matematikerne Jean-Pierre Serre og Oronce Finé, og naturviterne Alfred Jost og Henri Victor Regnault.

## Referanser


## Eksterne lenker
*
Sjødjevelfamilien

* Caulophrynidae
* Centrophrynidae
* sjødjevelfamilien (Ceratiidae)
* Diceratiidae
* Gigantactinidae
* Himantolophidae
* Linophrynidae
* Melanocetidae
* Neoceratiidae
* Oneirodidae
* Thaumatichthyidae

**Sjødjevelfamilien** er en familie av marulker. Alle artene er dyphavsfisker som finnes i alle verdenshav, på dyp større enn 300 meter. Hos mange arter er det stor størrelsesforskjell på hunner og hanner. Enkelte hunnfisker kan bli opptil hundre ganger lenger og to million ganger tyngre enn hannene. Hannene biter seg fast i hunnen og blir etter hvert til små vedheng som kunn produserer spermier, en type seksuell parasittisme.

## Referanser


## Eksterne lenker
* 
* Tree of Life: Ceratioidei – Besøkt 20. november 2007
Gudendorf

**Gudendorf** er en kommune i kretsen Ditmarsken i delstaten Schleswig-Holstein, Tyskland. Gudendorf ligger i Midtre Ditmarskens amt, og var en del av Meldorflands amt før sammenslåingen den 25. mai 2008.

## Referanser


## Eksterne lenker
*
.300 Winchester Magnum

**.300 Winchester Magnum**, også kjent som **.300 Win Mag** er en populær magnumpatron for rifle. Kaliberet ble introdusert av Winchester Repeating Arms i 1963 som et av medlemmene i familien av Winchester Magnum-patroner. Det er en presis langholdspatron med relativ flat kulebane.

## Ytelse
.300 Win Mag er en patron for storviltjakt og for skyting på lange avstander. Den blir brukt til benkeskyting på langt hold, og den har blitt tatt i bruk av skarpskyttere i politiet og enkelte militære avdelinger. Maks. effektiv avstand blir vanligvis satt til ca. 1100 m med ammunisjon med såkalte *low drag*-kuler. Rekylen fra .300 Win Mag er atskillig kraftigere enn fra en .30-06 Springfield.

## Annen informasjon
Som de andre medlemmene i Winchester Magnum-familien er patronen basert på en forkortet versjon av .300 H&H-hylsa. .300 Win Mag er den mest populære magnumpatronen i .30-kaliber i USA. Den er noe svakere enn den eldre .300 Weatherby Magnum, men har den fordelen at passer i standard glidekasser og er noe mer økonomisk i kruttforbruk. Den har flere konkurrenter som passerer denne med god margin når det gjelder ytelse så som .300 Remington Ultra Magnum, .300 Pegasus, 7,82 Lazzeroni Warbird og 30-378 Weatherby Magnum. De sistnevnte er særdeles vanskelige både å lade og bruke.

Derfor sies det at i .30 kaliberet er.300 Winchester Magnum og .300 Weatherby Magnum patroner med en fornuftig øvre grense, med en god balanse mellom hylsevolum og ytelse.

## Bruk i det norske forsvaret
Skarpskytterne i Marinejegerkommandoen og Forsvarets spesialkommando bruker Accuracy International L115A1-rifle i kaliber .300 Win Mag.

## Se også
*Liste over patrontyper

## Referanser
Hedwigenkoog

**Hedwigenkoog** er en kommune i Ditmarsken i den tyske delstaten Schleswig-Holstein.

Hedwigenkoog ligger ved Nordsjøen, lengst vest i den nordlige halvdelen av Ditmarsken, sørvest for Wesselburen og nord for Büsum. Følger man klokken fra nord, grenser Hedwigenkoog til Hellschen-Heringsand-Unterschaar, Reinsbüttel, Oesterdeichstrich og Westerdeichstrich, alle i Büsum-Wesselburens amt.

Hedwigenkoog er en 1&nbsp;600 hektar stor polder, på tysk *koog*, som ble skapt ved landvinning og bygging av diker i 1696. Polderen var ment som en del av en beskyttende landforbindelse mellom Büsum og Wesselburen. Polderen ble oppkalt etter hertuginne Hedvig, hustru til hertug Frederik IV av Slesvig-Holsten-Gottorp.

Rester etter et skipsvrak, trolig fra 1600-tallet, ble funnet i sjøen utenfor Hedwigenkoog i 1969. Vrakrestene hadde ligget i en kløft, som ble dannet da en dike brast i julestormen som rammet nordsjøkysten av Schleswig-Holstein i 1717.

Foruten jordbruk har turisme og vindkraft blitt viktige næringsveier for kommunen. Flere gårder tilbyr overnatting og servering.

## Referanser


## Eksterne lenker
*
Singin’ in the Rain

***Singin' in the Rain*** er en amerikansk musikal og filmkomedie fra 1952 i regi av Stanley Donen og Gene Kelly. Denne filmen har i ulike sammenhenger blitt ansett som den beste musikalen på film noensinne, bl.a av filmkritikeren Pauline Kael.

Filmen hadde publikumspremiere i USA 27. mars 1952.

Tittelsangen har fått norsk tekst under tittelen «Når regnet høljer ned». Den ble fremført av Grynet Molvig i TV-showet *[[Prospektort]]* i 1963.

Det amerikanske filminstituttet (AFI) har kåret filmen til tidenes beste filmmusikal fra USA.

## Handling
Matinéikonet Don Lockwood (Gene Kelly) prøver å overleve i filmbransjen når Hollywood går fra sine konvensjonelle stumfilmer til talefilmer. Han blir samtidig dratt inn i et uheldig trekantdrama med skuespillerkjæresten Lina Lamont (Jean Hagen) og den yndige kordamen Kathy Selden (Debbie Reynolds).

## Rolleliste
**Utvalg**
* Gene Kelly – Don  Lockwood
* Donald O'Connor – Cosmo Brown
* Debbie Reynolds – Kathy Selden
* Jean Hagen – Lina Lamont
* Millard Mitchell – R.F. Simpson
* Rita Moreno – Zelda Zanders
* Douglas Fowley – Roscoe Dexter
* Cyd Charisse – Danser

## Andre medvirkende
* Koreografi: Gene Kelly og Stanley Donen
* Foto: Harold Rosson
* Klipping: Adrienne Fazan
* Scenografi: Cedric Gibbons, Randall Duell
* Kostymedesign: Walter Plunkett
* Musikalsk ledelse: Lennie Hayton

## Sanger

## Referanser


## Eksterne lenker

* 
* VG-anmeldelse av ''Singin' in the Rain''
Juan Sebastián Elcano

**Juan Sebastián del Elcano** (født 1476 i Gipuzkoa, død 4. august 1526) var en spansk navigatør som deltok på Magellans spanske ekspedisjon i perioden 1519 til 1522, som med fem skip hadde som mål å finne veien til Krydderøyene i vestlig retning. Han var en av Magellans offiserer, og ble valgt som kaptein for det som var igjen av flåten da Magellan ble drept på  Filippinene den 27. april 1521. 

Han førte de to siste skipene til Krydderøyene, som var ekspedisjonens mål. Her fyltes skipene med det verdifulle krydderet.  Deretter lyktes han i å føre skipet Victoria fra Krydderøyene via Indiahavet og rundt Afrika tilbake til Spania. Han hadde dermed gjennomført verdens første jordomseiling. Men ved ankomst til Spania 4. september 1522 var det bare 18 mann igjen. De ble hedret som helter, og del Cano ble en rik mann. Han ble adlet og fikk blant annet sitt eget våpenskjold. 

## Referanser
Askersund kommune

**Askersund kommune** er en kommune i Örebro län i landskapet Närke i Sverige. Kommunens administrasjonssenter ligger i Askersund.

## Tettsteder
Askersund kommune har 7 tettsteder. I tabellen oppgis antall innbyggere per 31. desember 2010.

	
## Referanser
Luehdorfia puziloi

* *L. p. lingjangensis*
* *L. p. yessoensis*
* *L. p. inexpecta*

***Luehdorfia puziloi*** er en sommerfugl i familiegruppen svalestjerter. Den lever i Asia, i Nord-Korea, Japan og øst i Kina.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på planter i slekten *[[Asarum]]*. Den er radikalt forskjellige fra de voksne, både i levevis og i kroppsbygning.

*Luehdorfia puziloi* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Parnassiinae
***** slekt *[[Luehdorfia]]*
****** ***Luehdorfia puziloi*** (Erschoff, 1872)
****** synonym: *Thais puziloi* 
****** underarter: *L. p. lingjangensis* Lee *L. p. yessoensis* Rothschild, 1918 *L. p. inexpecta* Sheljuzhko, 1913

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Luehdorfia puziloi'' – www.nic.funet.fi/
Båt (mål)

**Båt** er en gammel volumenhet som har vært brukt i Skandinavia, herunder også i Norge. En båt tilsvarte tre amer, 180 kanner eller 360 potter. Dette tilsvarte normal ca. 463-486 liter, men volumet kan har variert utover dette.
Stoczek Łukowski

**Stoczek Łukowski** er en by i det sentrale Polen i powiaten Łuków i Lublin voivodskap. Byen ligger ved elva Świder, rund 88 kilometer fra Warszawa.

## Referanser


## Eksterne lenker
*
Lincoln Park

**Lincoln Park** kan vise til:

## Parker
;USA
*Lincoln Park (Los Angeles), California (tidligere Eastlake Park)
*Lincoln Park (San Francisco), California
*Lincoln Park (Chicago), Illinois
*Lincoln Park (New Orleans), Louisiana, en tidligere fornøyelsespark
*Lincoln Park (Massachusetts), i byen Dartmouth
*Lincoln Park (Jersey City), New Jersey
*Lincoln Park (Newark), New Jersey
*Lincoln Park (Columbus), Ohio
*Lincoln Park (Seattle), Washington
*Lincoln Park (Spokane), Washington
*Lincoln Park (Washington D.C.)
;Mexico
*Lincoln Park (Mexico by) (in Polanco)

## Nabolag

;Canada
*Lincoln Park (Calgary), Alberta
;USA
*Lincoln Park (Nabolag i Chicago), Illinois
*Lincoln Park (Rockville), Maryland
*Lincoln Park (Duluth), Minnesota
*Lincoln Park (Jersey City), New Jersey
*Lincoln Park (Rochester), New York
*Lincoln Park (Syracuse), New York
Pelham 1-2-3 kapret

:*For 2009-versjonen se [[Metro 123 kapret]]*

***Pelham 1-2-3 kapret*** (originaltittel: *The Taking of Pelham One Two Three*) er en amerikansk action-thriller og kriminalfilm fra 1974 regissert av Joseph Sargent. Filmen handler om en lite gruppe som kapret et tog i New Yorks undergrunn. Kravet er én millioner dollar i løsepenger, ellers begynner de å skyte gisler. Hovedrollene spilles av Walter Matthau og Robert Shaw. Filmen er basert ei bok med samme tittel, skrevet av John Godey (Morton Freedgood) i 1973.

Det kom en nyinnspilling både i 1998 og i 2009. Sistnevnte er med Denzel Washington og John Travolta i hovedrollene.

## Handling
Fire personer forkledd som kontorister kaprer et t-bane-tog med 17 passasjerer i New Yorks undergrunn. Kravet til kaprerne er én million dollar som må være levert innen en time. Hvis ikke truer de med å skyte ett gissel for hvert minutt. Den gretne etterforskeren Zachary Garber blir satt på saken, men både han og de andre forvirres over kapringen: Undergrunnen er et lukket system og det er ingen mulighet til å bruke toget til å flykte. De mistenker at kaprerne har en mann innenfor systemet som hjelper dem.

## Om filmen
*Pelham 1-2-3 kapret* ble meget godt mottatt av filmkritikerne, noe som gjenspeiles i at den har fått 100 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

Produksjonskostnadene er estimert til $3,8 millioner.

## I rollene
(utvalg)
*Walter Matthau – Lt. Zachary 'Z' Garber 
*Robert Shaw – Mr. Blue – Bernard Ryder 
*Martin Balsam – Mr. Green – Harold Longman 
*Hector Elizondo – Mr. Gray – Joe Welcome 
*Earl Hindman – Mr. Brown – George Steever 
*James Broderick – Denny Doyle 
*Dick O'Neill – Frank Correll 
*Jerry Stiller – Lt. Rico Patrone 
*Doris Roberts – Mayor's Wife

## Referanser


## Eksterne lenker
*
Hägen

**Hägen** er en landsby og tidligere kommune i Ditmarsken i delstaten Schleswig-Holstein i Tyskland.

Hägen ble opprettet som egen kommune i 1934, da Hennstedts sognekommune ble delt, og alle landsbyene ble selvstendige kommuner under Hennstedts amt. I 2008 ble Hennstedts amt en del av det nye Eiderens amt.

Hägen, som var en av Tysklands minste kommuner, slo seg frivillig sammen med Süderheistedt i 2009. Norderheistedt ligger mellom de to kommunedelene.

## Referanser
.338 Winchester Magnum

**.338 Winchester Magnum** er en amerikansk patron for rifle.

Den ble lansert av Winchester Repeating Arms i 1958, og er basert på .458 Winchester Magnum. Den er egnet for jakt på mellomstort vilt som bjørn og store hjortedyr.

## Ytelse
Patronen sender i vei et 225 grains prosjektil med en utgangshastighet på ca. 850 m/s, noe som gir en anslagsenergi på 100 m som omtrent tilsvarer det en .30-06 Springfield har ved munningen. Rekylen blir også tilsvarende kraftig, og er omtrent dobbelt så kraftig som en gjennomsnitts .308 Winchester. Det finnes kraftigere patroner i .338-kaliber, bl.a. .340 Weatherby Magnum og .338 Lapua Magnum.

## Se også
* Liste over patrontyper

## Referanser


## Eksterne lenker
*
Lincoln Park (Chicago)

**Lincoln Park** er en 4,9 km² stor park i Chicago. Den ligger noe nord for sentrum, langs Michigansjøens bredder.

Parken har mange attraksjoner. Mest kjent er kanskje Lincoln Park Zoo, en zoologisk have som er åpen året rundt. Parken er også kjent for sine mange statuer, blant annet av Abraham Lincoln, Ulysses S. Grant, H. C. Andersen og William Shakespeare. Flesteparten av statuene er fra 1880/90-årene.

Parken har gitt navn til et nabolag med samme navn.
Hällefors kommune

**Hällefors kommune** er en kommune i Örebro län i landskapet Västmanland i Sverige. Kommunens administrasjonssenter ligger i Hällefors.

## Tettsteder
Hällefors kommune har to tettsteder. I tabellen oppgis antall innbyggere per 31. desember 2010.

## Referanser
Thành Thái

**Thành Thái** (født 14. mars 1879 i Huế, død 24. mars 1954 i Saigon) var i årene 1889 til 1907 keiser i Vietnam tilhørende Nguyễn-dynastiet. Han var født som prins **Nguyễn Phúc Bửu Lân** og var sønn av keiser Dục Đức.

Da keiser Đồng Khánh kom til makten i 1885, ble prins Bửu Lân satt i husarrest sammen med moren da han angivelig hadde støttet den nye keiserens motstandere. Med da Đồng Khánh døde i 1889, anså de franske kolonimaktene og de høyere vietnamesiske embetsmennene den unge Bửu Lân til å være den beste etterfølgeren. Dette møtte sterk motstand hos moren, på bakgrunn av at hennes ektemann Dục Đức hadde blitt drept samme år han ble keiser. Men den 10 år gamle prinsen ble kåret til keiser med navnet Thành Thái.

Men den unge keiseren var fullstendig klar over at han ble overvåket av de franske koloniherrene gjennom spioner ved keiserpalasset. Mens hans forgjenger hadde vært samarbeidsvillig overfor franskmennene, svarte den unge keiseren med passiv motstand mot koloniherredømmet, da han visste at aktiv motstand ville være det samme som selvmord. Han var en folks representant som brydde seg om sitt land og folk. Han kunne kle seg ut i vanlige klær og snike seg ut fra keiserpalasset i Huế for å snakke med vanlige folk og lodde stemningen.

For å vise franskmennene sin moderne innstilling, var han den første keiseren som klippet håret på vestlig manér og lærte seg å kjøre bil. Men han forble forbitret over den utenlandske kontrollen over landet. Han designet et nytt flagg for landet, til erstatning for det tidligere helgule.

Etter hvert følte han seg innestengt i de keiserlige omgivelsene, da disse var under konstant fransk overvåkning, og han lot som om han var eksentrisk for å få oppmerksomheten bort fra sitt mer aktive motstandsarbeid mot franskmennene. Han var i ferd med å bli en del av en motstandsbevegelse basert i Kina da han ble arrestert av franskmennene, som erklærte at han var blitt gal og tvang ham til å abdisere.

Han ble først sendt i indre eksil i Vung Tau i det sørlige Vietnam i 1907, og hans sønn Duy Tân ble satt inn som den nye keiseren. Men også Duy Tân gjorde opprør mot franskmennene, og i 1916 ble de begge sendt i eksil til den franske øya Réunion i Indiahavet 800&nbsp;km øst for Madagaskar.

Han ga aldri opp håpet om vietnamesisk uavhengighet og i 1945 fikk han lov til å vende tilbake, men ble holdt i husarrest i Vũng Tàu. Han døde i Saigon i 1954.
## Eksterne lenker
*
Lincoln Park (Nabolag i Chicago)

**Lincoln Park** er et nabolag i Chicago. Strøket har fått navn etter parken med samme navn. Kjente steder i nabolaget er Lincoln Park Zoo og DePaul University.

I etterkrigstiden var Lincoln Park i stor grad bebodd av immigranter fra Puerto Rico. Tidligere hadde strøket mange kasjubiske beboere. I dag er Lincoln Park i liten grad et etnisk nabolag, og bebos stort sett av velstående unge voksne.

## Eksterne lenker
*
Panaque

* *[[Panaque aureatus]]*
* *[[Panaque albomaculatus]]*
* *[[Panaque changae]]*
* *[[Panaque cochliodon]]*
* *[[Panaque dentex]]*
* *[[Panaque gnomus]]*
* *[[Panaque maccus]]*
* *[[Panaque nigrolineatus]]*
* *[[Panaque nocturnus]]*
* *[[Panaque pariolispos]]*
* *[[Panaque purusiensis]]*
* *[[Panaque suttonorum]]*

***Panaque*** er en gruppe harniskmaller. De er blant de få virveldyrene som i stor grad lever av tre. I tillegg er alger organisk film en viktig del av dietten.
De er også populære akvariefisk.

*Panaque* finnes i Rio Magdalena, Orinoco, Amazonas, Essequibo og utløp fra Maracaibosjøen.
Til tross for at de holder til i hurtigstrømmende vann, er de svake svømmere. De har imidlertid kraftige sugemunner som de kan forankre seg i steiner og ved med.

I likhet med andre harniskmaller, har alle artene i *Panaque* kraftige, pansrede kropper. De har også kraftige pigger i rygg- og brystfinnene. Disse brukes som forsvar, enten for å klemme seg fast i sprekker slik at predatorer ikke kan trekke dem ut, eller for å hindre store predatorer i å sluke dem. 

## Eksterne lenker
*
Damhaugen

**Damhaugen** er et gammelt byområde i Halden sentrum. Området er kjent for sine verneverdige gamle arbeiderboliger. De fleste bygningene er trebebyggelse, i to etasjer. Damhaugen ligger like ved elva Tista, Porsnes videregående skole, og Norske Skog Saugbrugsforeningen.

## Gatenavn på Damhaugen
* Brattveien
* Damhauggata
* Damstredet
* Garvergata
* Nystredet
* Willerupsgate

Deler av Tistedalsveien og nedre del av Oskleiva.

## Eksterne lenker
* Gamle arbeiderboliger i Østfold
* En artikkel i lokalavisa
* Damhaugen velforening
Kopparberg

**Kopparberg** er et tettsted i Örebro län i landskapet Västmanland i Sverige. Det er administrasjonssenter i Ljusnarsberg kommune. I 2010 hadde tettstedet  innbyggere.

Kopparberg er et tidligere gruvesamfunn i Bergslagen. Den siste sulfidmalmgruven ble nedlagt i 1975. I dag er det flest sysselsatte i det offentlige, mens den største private arbeidsgiveren er Kopparbergs Bryggeri med over 100 ansatte i Kopparberg.

## Referanser


## Eksterne lenker
*
Vortefot

**Vorteføtter** er en type gripeorganer som finnes hos enkelte insektlarver, blant annet hos larver av sommerfugler og plantevepser. Larver av insekter har som de voksne dyrene i utgangspunktet bare seks bein, men insektlarver som lever som plantespisere på planter og trær har noen ekstra gripeorgan. Disse er til stor nytte når larven klatrer rundt på stilken eller bladene. Vorteføter kan deles inn i  **bukføtter**, og **analfot** etter hvor de er plassert på kroppen.

## Anatomi
Vorteføttene er ikke er egentlige bein, men utvekster larven bruker til å holde seg fast med under bevegelse. I motsetning til de egentlige føttene ender de ikke i en fot, men i en liten ring med kroker. Antall og plassering av disse krokene kan varierer fra art til art. De er ikke homologe med vanlige leddyrbein, og har utviklet seg separat hos veps og sommerfugler.

Vorteføttene har lite muskler, og beveges hovedsakelig med hydraulikk. Når foten skal settes ned, øker presset i kropsvesken, og foten skyves ut av kroppen. Når den har fått kontakt med underlaget, synker trykket, og senteret av ringen med kroker trekkes opp, slik at krokene bøyes innover og fester seg til underlaget. Ved å øke rykket og presse midten av sirkelen ned, spriker krokene utover og foten slipper taket.

## Plassering
Bukføttene finnes i flere par under bakkroppen. Plasseringen varierer fra like bak de seks ekte beina til å være samlet bak på dyret slik som hos målere. Analfoten finnes aller lengst bak på kroppen like ved analåpningen. Antall og plassering av vorteføttene er et av flere trekk som brukes når man skal bestemme hva slags larve man står ovenfor.
 
## Referanser
Javabregne

**Javabregne** (latin: *Microsorum pteropus*) er en art bregner som vokser på røtter og steiner under vann. Den tilhører slekten *[[Microsorum]]* i sisselrotfamilien.

Det er en populær akvarieplante ettersom den vil både overleve og trives greit i de aller fleste vannverdier. Den er dessuten ofte billig og enkelt å få tak i.
Javabregner blir 15–30&nbsp;cm høye, 12–18&nbsp;cm brede. Den foretrekker en temperatur mellom 18 og 30&nbsp;°C og en pH på 5.0-8.0. Javabregne er nokså saktevoksende av seg, og formerer seg via sporeposer på undersiden av bladet som utvikler seg til små skudd.

## Eksterne lenker
*
Duy Tân

**Duy Tân** (født 3. august 1900 i Hue, død 26. desember 1945 i Fransk Ekvatorial-Afrika) var i årene 1907 – 1916 vietnamesiske keiser.

Han hadde egentlig navnet Nguyễn Phúc Vĩnh Sanvar og var sønn til keiser Thành Thái. Han ble innsatt da faren ble sendt i eksil for anti-fransk motstandsarbeid. Men som sin far arbeidet også keiser Duy Tân mot de franske koloniherrene og deltok i planleggingen av et opprør fra franskmennene. Planene ble imidlertid avslørt, og han flyktet fra palasset i Hue, men ble arrestert og sendt sammen med faren i eksil til den franske øya Réunion i Indiahavet 800&nbsp;km øst for Madagaskar.

Duy Tân deltok i andre verdenskrig som major i De frie franske styrkene og døde rett etter krigsavslutningen i en flyulykke over det sentrale Afrika i 1945, på vei hjem til Vietnam, hvor det var store forventninger til at han kunne være en motvekt til Hồ Chí Minh.
## Eksterne lenker
*
Örebro kommune

**Örebro** er en kommune i Örebro län i landskapet Närke i Sverige. Kommunens administrasjonssenter ligger i Örebro, som også er administrasjonssentrum for Örebro län.

## Tettsteder
Örebro kommune har 15 tettsteder. I tabellen oppgis antall innbyggere per 31. desember 2010.

### Befolkningsutvikling

## Vennskapsbyer
Örebro har sju vennskapsbyer:
*  Kolding, Danmark
*  Villmanstrand, Finland
*  Stykkisholmur, Island 
*  Yantai, Kina
*  Drammen, Norge
*  Łódź, Polen
*  Terrassa, Spania

## Galleri

Image:Örebro castle in Sweden.jpg|Örebro slott
Image:Hovsta kyrka norrsida.jpg|Hovsta kirke
Image:Mosjö kyrka.jpg|Mosjö kirke

## Noter


## Referanser
Fjugesta

**Fjugesta** er et tettsted i Örebro län i landskapet Närke i Sverige. Det er Lekeberg kommunes administrasjonssenter. I 2010 hadde tettstedet  innbyggere.

## Referanser
Zarqa

**Zarqa**, arabisk **Az Zarqā** (norsk: *Den blå*) er en by ved elva Zarqa i Jordan, nordøst for hovedstaden Amman. Byen hadde 792 000 innbyggere i 2000, og anslått 1 million innbyggere idag (2007). Zarqa er landets nest største by, og hovedstad i guvernementet Zarqa.  

Zarqa er Jordans industrisenter med mer enn 50% av landets fabrikker. Industriveksten har vært stimulert av lave eiendomspriser og nærhet til hovedstaden. Mer enn halvparten av befolkningen er palestinske flyktninger fra Vestbredden som følge av krigen i 1948 og Seksdagerskrigen. Klimaet i Zarqa er varmt og tørt ørkenklima. Byens viktigste landemerke er Qasr Shebib. 

Byen Zarqa kom i verdens søkelys den 6. september 1970 da terrorister fra den palestinske grupperingen PFLP nesten samtidig kapret tre fly fra  Swissair, Pan Am og TWA. Alle flyene måtte lande på flystripen *Dawson's Field* nær Zarqa. Under forhandlingene om løslatelse av palestinske fanger ble også et fjerde fly fra BOAC kapret. Etterhvert ble alle gisler løslatt, og flyene sprengt. Hendelsen intensiverte konflikten mellom jordanerne og palestinerne i landet, noe som kulminerte i massakrene under Svart september. 

Zarqa er også fødebyen til terroristen Abu Musab al-Zarqawi.
Picnic med døden

***Picnic med døden*** (originaltittel: *Deliverance*) er en amerikansk drama-thriller fra 1972 regissert av John Boorman. Filmen handler om fire bekjente som skal padle ned ei elv i to kanoer. Langt ute i ødemarka utsettes de for grusomheter av noen lokale folk. Turen utvikler seg til en kamp for livet. Hovedrollene spilles av Jon Voight, Burt Reynolds, Ned Beatty og Ronny Cox. 

## Handling
Lewis, Ed, Bobby og Drew er fire bekjente fra storbyen Atlanta som drar på helgetur til Appalachene hvor det skal anlegges kraftverk. Derfra setter de nedover en elv i to kanoer. Idyllen varer helt til Ed og Bobby møter to fiendtlig lokale da de padler i land med kanoen. Etter en uoverensstemmelse blir Ed og Bobby utsatt for mishandling. Bobby blir voldtatt, og når det samme er i ferd med å skje med Ed blir en av mishandlerne skutt og drept av en pil fra Lewis bue. Den andre flykter til skogs, og de fire kameratene bestemmer seg for å begrave den drepte slik at ingen skal finne ut hva som har skjedd. Resten av turen utvikler seg til et rent mareritt, og de mistenker at den andre av de to driver en jakt på dem langs elvebredden.

## Om filmen

### Filmanmelderne
*Picnic med døden* ble godt mottatt av filmanmelderne, noe som gjenspeiles i at den har fått 93 % på ''Rotten Tomatoes''. Den amerikanske filmkritikeren Roger Ebert gav bare 2,5 av 4 stjerner, mens Leonard Maltin gav den 4 av 4 mulige stjerner.

### Popularitet og økonomi
Den innbragte $46 millioner i USA og ble blant de ti mest innbringende filmene på kino i 1972.

Produksjonskostnadene var på $2 millioner.

### Priser
Den ble tildelt en Grammy i klassen beste countrymusikk for banjosekvensen "Dueling Banjos". Musikken til banjotemaet ble skrevet av Eric Weissberg & Marshall Brickman. Utover dette ble filmen i nominert til tre Oscar og fem Golden Globe.

## I rollene
* Jon Voight – Ed Gentry 
* Burt Reynolds – Lewis Medlock 
* Ned Beatty – Bobby Trippe 
* Ronny Cox – Drew Ballinger 
* James Dickey – Sheriff Bullard 
* Billy Redden – Lonnie (banjogutten)
* Seamon Glass – First Griner 
* Randall Deal – Second Griner 
* Bill McKinney – Don Job (Hillbilly) 
* Herbert 'Cowboy' Coward – Toothless Man

## Referanser


## Eksterne lenker
*
Morgedal Idrottslag

**Morgedal Idrottslag** (**Morgedal IL**) er et idrettslag fra Morgedal i Kviteseid kommune i Telemark, stiftet 10. januar 1887. Klubbens navn finnes også i formen **Morgedals IL**.

Idrettslaget har en rik skihistorie, og selv om de store skipionerene Sondre Norheim og brødrene Torjus og Mikkjel Hemmestveit trolig aldri konkurrerte for Morgedal IL, har de bidratt til klubbens tidlige historie. Klubben er gjennom sine utøvere tildelt Holmenkollmedaljen tre ganger. I tillegg til Hemmestveit-brødrene fikk kombinertløperen Olav Bjaaland medaljen i 1912.

## Eksterne lenker
*
Poseidons hemmelighet

***Poseidons hemmelighet*** (originaltittel: *Beyond the Poseidon Adventure*) er en amerikansk eventyr-action og katastrofefilm fra 1979 regissert og produsert av Irwin Allen. Hovedrollene spilles av Michael Caine, Telly Savalas, Sally Field og Karl Malden.

Den er en oppfølger til *[[SOS Poseidon]]* fra 1972.

*Poseidons hemmelighet* ble en skuffelse, både kritikermessig og publikumsmessig.

## Handling
Luksusfartøyet Poseidon ligger havarert etter å ha blitt truffet av en tsunami i Stillehavet og de overlevende venter på å bli berget. Mike Turner er en bankerott taubåtskipper som ankommer skipet med mål om å tilegne seg mest mulig verdigjenstander som befinner seg der. De får snart følge av en gruppe terrorister som ledes av Dr. Stefan Svevo. Forkledd som leger ankommer de skipet på jakt etter et parti gull og en last med plutonium. Samtidig med dette begynner det endevendte skipet å røre på seg og det blir snart klart for både overlevende og skattejegere at det vil synke.

## Om filmen
*Poseidons hemmelighet* ble dårlig mottatt av anmelderne. Den fikk 1 av 4 stjerner av den amerikanske filmanmelderen Roger Ebert, mens Leonard Maltin gav den 1,5 av 4 stjerner.

## I rollene
*Michael Caine –  Captain Mike Turner 
*Sally Field –  Celeste Whitman 
*Telly Savalas –  Captain Stefan Svevo 
*Peter Boyle –  Frank Mazzetti 
*Jack Warden –  Harold Meredith 
*Shirley Knight –  Hannah Meredith 
*Shirley Jones –  Nurse Gina Rowe 
*Karl Malden –  Wilbur Hubbard 
*Slim Pickens –  Dewey 'Tex' Hopkins 
*Veronica Hamel –  Suzanne Constantine 
*Angela Cartwright –  Theresa Mazzetti 
*Mark Harmon –  Larry Simpson

## Referanser


## Eksterne lenker
* 
* CoolCinemaTrash.com (engelsk)
In Defiance of Existence

***In Defiance of Existence*** er et album fra 2003 av Old Man's Child.

All musikk og tekster skrevet og komponert av Galder, unntatt spor 4 & 7: musikk av Galder/Jardar.

## Sporliste
# «Felonies of the Christian Art» (5:48)
# «Agony of Fallen Grace» (4:28)
# «Black Seeds on Virgin Soil» (4:57)
# «In Defiance of Existence» (4:56)
# «Sacrifice of Vengeance» (4:31)
# «The Soul Receiver» (4:31)
# «In Quest of Enigmatic Dreams» (0:52)
# «The Underworld Domains» (4:48)
# «Life Deprived» (4:49)

## Medvirkende musikere
*Galder &ndash; Vokal, gitar, bass og synthesizer
*Jardar &ndash; Gitar
*Nicholas Barker &ndash; Trommer
*Gus G. &ndash; Gitarsoloer på spor 1 og 9

## Eksterne lenker
*
Addbrand Norway

**Addbrand Norway AS** er en del av Addbrand konsernet som er en ledende grossist av trykksaker og grafisk materiell. Addbrand Norway byttet i 2021 navn fra «Lyche Konvolutt AS» til «Addbrand Norway AS», selskapet har adresse Nedre Eikervei 14 i Drammen. 

Selskapet ble etablert i desember 1939 under navnet Lyche Konvolutt AS. Opprinnelig startet det i 1928 som en konvoluttavdelig under bok- og papirhandelbedriften Harald Lyche & Co. med en konvoluttmaskin i Lyches produksjonslokaler på Bragernes i Drammen. Mot slutten av 1940-årene ble produksjonen for eksportsalg flyttet til leide lokaler eid av Grønvold Papirfabrikk på Grønvold. I 1960 innviet selskapet ny og moderne konvoluttfabrikk på Grønvold og all produksjon ble samlet der. På denne tiden hadde selskapet 180 ansatte, som produserte konvolutter som ble eksportert til flere verdensdeler, luftpostkonvolutter var den viktigste eksportartikkelen. På 1970-tallet produserte fabrikken inntil to millioner konvolutter daglig og i 1980-årene passerte den årlige kapasiteten 500 millioner konvolutter. I 1990-årene var det årlige papirforbruket på 6000 tonn. Bedriften hadde rundt år 2000, 130 ansatte.

## Utflagging
I 2005 ble halvparten av aksjene solgt til det tyske selskapet Mayer Kuvert Network og omtrent halvparten av produksjonen ble flyttet til Tyskland. I 2010 ble konvoluttproduksjonen for eksport nedlagt, kun trykking av konvolutter for det norske markedet ble videreført. Pr. 2019 hadde bedriften 21 ansatte ved produksjon, lager, trykkeri, kundesenter og administrasjonen i Drammen.

## Referanser


## Eksterne lenker

*
Huset Sforza

**Huset Sforza** var en adelig familie som regjerte i Hertugdømmet Milano i Italia i renessansen. Dynastiet ble grunnlagt av Muzio Attendolo som hadde tilnavnet Sforza fra italiensk *sforzare (den sterke)*. Ludovico Sforza var den av Sforza-familien som hersket over Milano. Han tapte makten da han ble beseiret av Ludvig XII av Frankrike i de italienske kriger.
Ill-Natured Spiritual Invasion

***Ill-Natured Spiritual Invasion*** er et album fra 1998 av bandet Old Man's Child.

All musikk, tekster og arrangementer ved Galder. Mesteparten av tekstene på denne innspillingen ble improvisert av Galder mens han var i studio.

## Sporliste
# «Towards Eternity» (5:17)
# «The Dream Ghost» (3:41)
# «Demoniacal Possession» (3:31)
# «Fall of Man» (4:00)
# «Captives of Humanity» (4:42)
# «God of Impiety» (5:23)
# «My Evil Revelations» (3:59)
# «Thy Servant» (4:46)

## Medvirkende musikere
* Galder &ndash; Vokal, Gitar, Bass og Synth
* Gene Hoglan &ndash; Trommer

## Eksterne lenker
*
Tignes

**Tignes** er en kommune i departementet Savoie i regionen Auvergne-Rhône-Alpes sørøst i Frankrike.

Den er også et vintersportssted nær Val-d’Isère i "Espace Killy"-regionen. Freestyle under Vinter-OL 1992 ble arrangert i Tignes, og byen var medarrangør for de Paralympiske vinterleker 1992.

Litt nordøst for tettstedet ligger Tignes-demningen som skaper et større reservoar her.

## Landsbyer
Tignes omfatter 5 landsbyer; Val Claret, Tignes le Lac, Le Lavachet, Tignes Les Boisses og Tignes-les-Brévières. De første tre er nær hverandre på 2100 moh. mens Les Boisses og Les Brevieres er ovenfor og nedenfor dammen lenger ned i dalen. Les Brévières er en gammel landsby mens alle de andre ble bygget i forbindelse med byggingen av dammen, eller som en utvikling av distriktet som skiferiested. Alle landsbyene er en del av skiferiestedet Tignes.

## Befolkningsutvikling
***Antall innbyggere i kommunen Tignes***

## Referanser


## Eksterne lenker
* 
* Kommunedata INSEE
Revelation 666 – The Curse of Damnation

***Revelation 666 – The Curse of Damnation*** er et album av Old Man's Child.

Albumet ble utgitt i 2000, og all musikk og arrangementer er av Galder. Tekstene er skrevet av Old Man's Child.

## Sporliste
# «Phantoms of Mortem Tales» (5:35)
# «Hominis Nocturna» (5:22)
# «In Black Endless Void» (4:27)
# «Unholy Vivid Innocence» (5:06)
# «Passage to Pandemonium» (4:13)
# «Obscure Divine Manifestation» (4:20)
# «World Expiration» (6:06)
# «Into Silence Embrace» (5:02)

## Medvirkende musikere
* Galder – Vokal, gitar og synthesizer
* Jardar – Gitar
* Memnock – Bassgitar
* Tjodalv – Trommer
* Grimar – Trommer

## Eksterne lenker
*